Държавен вестник, бр. 107, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  107
6. „Общинска система за разделно съби-
ране на биоотпадъци“ е система за разделно 
събиране на биоотпадъци, организирана от 
кмета на съответната община.
7. „Оползотворяване“ е дейност по смисъла 
на § 1, т. 13 от допълнителните разпоредби 
на ЗУО.
8. „Примеси“ са неорганични замърсите-
ли, като например стъкло, пластмаси, метал, 
инертни материали, като камъни, глина на 
гранули, гума и др., включително биологично 
разградими пластмаси и замърсявания, когато 
са визуално разпознаваеми.
9. „Притежател на отпадъци“ е лице по 
смисъла на § 1, т. 29 от допълнителните раз-
поредби на ЗУО.
10. „Разделно събиране“ е дейност по 
смисъла на § 1, т. 34 от допълнителните раз-
поредби на ЗУО.
11. „Стабилизирана органична фракция“ е 
фракция от процеса механично-биологично 
третиране на остатъчната фракция от потока 
битови отпадъци, която е биологично стаби-
лизирана.
12. „Странични животински продукти“ са 
странични животински продукти по смисъла 
на чл. 3, т. 1 от Регламент (ЕО) № 1069/2009 на 
Европейския парламент и на Съвета за устано-
вяване на здравни правила относно странични 
животински продукти и производни продукти, 
непредназначени за консумация от човека, и 
за отмяна на Регламент (ЕО) № 1774/2002.
13. „Съдове за събиране на биоотпадъците“ 
са контейнери за многократно използване, 
кофи, биоразградими торби за еднократна 
употреба, съответстващи на стандарт БДС 
EN-13 432, или други подходящи съдове. 
14. „Третиране на отпадъците“ е дейност 
по смисъла на § 1, т. 44 от допълнителните 
разпоредби на ЗУО.
ПРЕХОДНИ И ЗАКЛЮЧИТЕЛНИ 
 РАЗПОРЕДБИ
§ 2. Наредбата се приема на основание 
чл. 43, ал. 5 от Закона за управление на от-
падъците.
§ 3. Разпоредбата на чл. 8, ал. 1 се прилага 
от 1 януари 2014 г.
§ 4. Морфологичният анализ на състава и 
количествата на битовите отпадъци, образу-
вани на територията на съответната община 
по чл. 8, ал. 6, трябва да бъде извършен не 
по-късно от 10 септември 2015 г.
§ 5. Целите по чл. 31, ал. 1, т. 2 ЗУО се 
изпълняват поетапно, както следва:
1. най-късно до 31 декември 2013 г. огра-
ничаване на количеството депонирани био­
разградими битови отпадъци до 50 на сто 
от общото количество на същите отпадъци, 
образувани в Република България през 1995 г.;
2. най-късно до 31 декември 2020 г. огра-
ничаване на количеството депонирани био­
разградими битови отпадъци до 35 на сто 
от общото количество на същите отпадъци, 
образувани в Република България през 1995 г.
Приложение № 1  
към чл. 5, ал. 1, чл. 12, ал. 2,  
чл. 13 и чл. 14, ал. 1
СПЕЦИФИЧНИ ИЗИСКВАНИЯ ПО ОТНО-
ШЕНИЕ НА ДАННИТЕ КЪМ МЕТОДИКАТА 
ЗА ИЗЧИСЛЯВАНЕ НА СТЕПЕНТА НА ИЗ-
ПЪЛНЕНИЕ НА ЦЕЛИТЕ ПО ЧЛ. 31, АЛ. 1 
ЗУО И ЧЛ. 8, АЛ. 1
Това приложение включва основните ме-
тодически принципи за събиране на данни-
те за изчисляване и оценка на степента на 
изпълнение на целите за разделно събиране 
и оползотворяване на биоотпадъци по чл. 8, 
ал. 1, целите за повторна употреба и рецикли-
ране на битовите отпадъци по чл. 31, ал. 1, 
т. 1 ЗУО и целите за ограничаване на количе-
ството депонирани биоразградими отпадъци 
по чл. 31, ал. 1, т. 2 ЗУО.
Минимални изисквания към предоставяните 
данни
1. Количествените данни следва да се пре-
доставят в тонове.
Кодовете и наименованията на отпадъците 
следва да съответстват на Наредба № 3 от 
2004 г. за класификация на отпадъците (обн., 
ДВ, бр. 44 от 2004 г.; изм. и доп., бр. 23 от 
2012 г.). Основните кодове, които следва да 
се използват, и видовете отпадъци, които 
включва всеки един от тях, са представени в 
таблица 1. Кодовете на отпадъците, посочени 
в таблица 1, са предложени въз основа на 
обичайни практики. Използват се кодовете 
за отпадъци, които най-добре описват вида 
и произхода на отделните видове отпадъци. 
При необходимост се представя допълнително 
информация за произхода на отпадъците или 
други уточняващи данни.
2. Представените данни трябва да съответ-
стват на количествата отпадъци, докладвани 
по Наредба № 2 от 2013 г. за реда и образци-
те, по които се предоставя информация за 
дейностите по отпадъците, както и реда за 
водене на публични регистри (обн., ДВ, бр. 10 
от 2013 г.; изм. и доп., бр. 86 от 2013 г.).
3. Разликата в количествата на образуваните 
отпадъци между отделните последователни 
години на докладване не трябва да надвишава 
20 на сто, в противен случай данните няма 
да бъдат признати.
4. Стабилизираната органична фракция 
от механично-биологично третиране (МБТ), 
която се депонира, се приема за целите на 
ограничаване количеството на депонираните 
биоразградими отпадъци (100 %), в случай 
че е изпитана и отговаря на критериите за 
стабилност (респирационен индекс АТ4 – <10 
mg O2/g сухо вещество или максимална кон-
центрация на общ органичен въглерод (ТОС) 
< 5 % сухо вещество).